text:
Uyu munsi nshimishijwe no kwibutsa abakristo amakuru meza kandi nyayo ya Pantekoti.
Pawuo yigeze ahura n’abigishwa ba Yohana w’Umubatiza ababaza niba barabatijwe mu Mwuka Wera. Bamusubiza bavuga bati: "Ntabwo twari twumva y’uko Umwuka Wera yaje"!.
Abantu benshi bameze nk’uko abo bigishwa bari bameze. Hari ababaza amakuru ya Pentecost.
Abandi bayumviseho ariko ntayo bahuye ubwabo. N’ubwo bazi ko Umwuka Wera yaje, bakaba bazi ko muri iki cyumweru tugiye kwizihiza Pentecost, ubwabo ntibazi uko kuba umu Pentecost bimera, ntibazi uko kubatizwa mu Mwuka bimera, ntawe batunze, bamwumvana abandi.
Ni iki cyateye bariya bigishwa kutamenya iby’Umubatizo w’Umwuka Wera? Umuntu yatekereza ko Yohana Umubatiza atigeze agira icyo abigisha. Biroroshye ko ariwe umuntu ashyiraho amakosa. Nyamara Yohana yavuze ku Mwuka Wera. Matayo (3:11) atwereka ko mu ikubitiro Yohana yababwiye ko we ari integuza ya Yesu wagombaga kubatirisha abantu Umwuka Wera. Abigishwa barabyumvise babisiga aho!
Abakristo benshi bameze nk’abo bigishwa. Bazi ko Pentecost ibaho ko abantu bayizihiza iminsi 50 uhereye kuri Pasika ariko benshi Pentecost ni amakuru nk’andi yose.
Ni ukubera iki Pentecost ikenewe kwigishwa none? Ni uko ari wo mwuzuro w’ubukristo. Noheli na Pasika bigira impinduka mu buzima bw’umukristo iyo yahuye na Pentecost. Umukristo utarabatijwe mu mwuka ahorana intege nke. Pentecost ni zo mbaraga zacu.
Umunsi mwiza.
Fidèle Masengo, Umushumba Foursquare Gospel Church Kimironko masengof@yahoo.fr


c: text/html

text:
.Ushobora guhorana iteka ibibazo by’amaraso, icyo gihe muganga azagupima arebe niba umutima wawe udafite ikibazo.
- Biritonderwa: Ushobora kuba wafashwe n’umutima niba ubabara cyane mu gatuza. Kubabara mugatuza ariko bituruka ku kuboko, ibigohe, intugu, umugongo. Guhumeka bikugoye, kuribwa mugifu ndetse no kuruka. Itamagaza ngobyi by’umutima.
- Umuvuduko ukabije w’amaraso
- Umuvuduko ukabije w’amaraso ni iki?
- Umuvuduko ukabije w’amaraso urenze uwo amaraso yawe agenewe, bivugwa ko uba uakbije. Ubusanzwe amaraso avuduka mu gitondo bwamara kugoroba ukagabanuka kuri bamwe mu bafite umuvuduko ukabije w’amaraso.

robotstxt: allowed

filter: keep


text:
Umukuru w’Igihugu yabigarutseho mu muhango wo kwesa imihigo ya 2015/2016 no guhiga iya 2016/2017, wabaye kuri uyu wa Gatanu mu nyubako Kigali Convention Centre.
Perezida Kagame yavuze ko abayobozi bakwiye kwiyumvisha ko batikorera nk’abayobozi ngo batere imbere bo ubwabo, abasaba kujya bisanisha n’abaturage baba babatezeho amakiriro.
Yagize ati “Ntabwo twikorera ku giti cyacu nk’abayobozi, jya wibaza uti ariko niba nari umuturage usanzwe hariya mu cyaro ugerageza kubaho, ushaka ubuzima, imyigire y’abana, umutekano [...] abayobozi muri hano muramutse mwishyize muri uwo mwanya ibintu byahinduka.”
Umukuru w’Igihugu yongeyeho ko abayobozi n’abaturage bakwiye kumva ko igipimo cy’imihigo atari ibihembo ahubwo ari umuturage ukwiriye guhindurira ubuzima.
Yagize ati “Umuyobozi uyobora nkuko twabyumvise urabibona, uyu munsi nshobora kujya mu muhanda nkajya mu modoka nkanyura ahantu nagera aho ngera nshobora kwicara nkatanga ya manota, nkavuga aha hantu ibintu nabonye, abana nabonye ku muhanda uko basa cyangwa uko batagiye kwiga cyangwa ko bashonje.”
Perezida Kagame yashimangiye ko ubutaha hari uburyo azajya yigenzurira imihigo akoresheje amaso ye, kuko impinduka zigaragagaza.
Ati “Minisitiri w’Intebe ubutaha ndagusezeranya njye rwose njye nzafata imodoka ngende mu turere mu muhanda gusa ngende ntanga amanota namwe mujye muri bya bindi byanyu..hanyuma niturangiza twicare, muzasanga bihura.”
Yasabye abayobozi kumva ko nta nzira y’ubusamo ihari yo kugera ku iterambere, bityo bagomba gutanga ibisabwa byose ngo barigereho kuko ntawe ushobora kwicara ngo ahinge mu cyifuzo gusa imyaka yere asarure.
Mu mihigo ya 2015/2016 Akarere ka Gasabo ni ko kaje ku isonga mu kwesa imihigo n’amanota 81.2%, aka Musanze kaherekeje utundi n’amanota 70.37%.


text:
Rwanda : Haracyari imbogamizi mu itangwa ry inkunga ku nguzanyo itangwa na BDF mu ma banki
Mu nama isobanura imikorere ya Business Development Fund (BDF) yabereye i Nyabihu tariki 29/3/2012, bamwe mu baturage bari bayitabiriye bagaragaje ko hakiri imbogamizi mu itangwa ry’inguzanyo.
Bamwe mu baturage bitabiriye iyo nama bavuga ko hakiri imbogamizi mu mabanki, kuko usanga hari abajyanayo imishinga yabo isaba inguzanyo,bakanasaba ko bahabwa inkunga ku nguzanyo itangwa na BDF (RIF) ariko ugasanga birangiye dosiye zabo zidasubijwe ntibamenye ikibazo cyabayemo.
Ikindi ngo nuko usanga aho kugira ngo iyi nkunga yagenewe abaturage bashaka kwizamura abe ari bo ihabwa, ihabwa abatayikwiriye bifashije.
Muri iyo nama, abaturage basabye abakozi ba BDF kujya bakurikirana imikorere y’amabanki bakorana mu gutanga inkunga ku nguzanyo n’uko bikorwa bakareba niba koko abo inguzanyo iba igenewe ari bo ihabwa.
BDF, ikigo cyashyizweho ku bufatanye bwa Guverinoma y’u Rwanda na Banki y’igihugu itsura amajyambere (BRD) ni kimwe mu bigo bifasha abaturage kwiteza imbere binyuze mu kubafasha kubona ingwate ku nguzanyo baka mu mabanki ngo bashyire mu bikorwa imishinga yabo iba yemewe na banki.
BDF kandi itanga inama ku muturage wumva ushaka kwiteza imbere akora umushinga wamuha inyungu.
Nubwo iki kigo cyashyizweho ngo gifashe abaturage kubona ingwate ku nguzanyo basaba mu mabanki atandukanye akorana n’iki kigega.
Umukozi ushinzwe marketing muri BDF, Carine Umugwaneza, yashubije abaturage ko bigoye kuba ibibazo nk’ibyo bikunze kubazwa n’abaturage byakemuka, kuko ahanini nta n’ibimenyetso bigaragara byagenderwaho baba bafite byemeza ko ibibazo nk’ibyo byaba ari byo.
Ikizakorwa ngo ni ukureba banki zikunze kwemera guha inguzanyo imishinga y’abaturage n’izidakunze kuyitanga, hanyuma baganire n’amabanki atazitanga higwe ku mbogamizi zirimo zibe zakemurwa.
Mu buhinzi n’ubworozi uwatse inguzanyo muri banki iri hejuru ya miliyoni 10 ahabwa inkunga ingana na 25%,naho inguzanyo iri munsi ya miliyoni 10 agahabwa 20%.
Ku birebana n’imishinga yo gutunganya ibikomoka ku buhinzi n’ubworozi, inguzanyo iri hejuru ya miliyoni 50 ihabwa inkunga ingana na 25% naho iri munsi ya miliyoni 50 igahabwa inkunga ingana na 20%.
Ku birebana n’imirimo yo gushyigikira,bene izo nguzanyo zihabwa inkunga ingana na 15%. Izo nkunga zo mu bwoko bwose ntizihabwa umuturage mu ntoki ahubwo zishyikirizwa banki.
Umuturage yishyura banki yamuhaye amafaranga ariko yasigazamo igice yemerewe na BDF akarekeraho kuko iba yarahaye banki ya mafaranga. Urugero: uwahawe inkunga ya 20% iyo agejeje kuri 80% ahita arekera aho kuko BDF ibya yaramutangiye 20% muri banki.


text:
Ndashaka mungire inama kuko ndananiwe pe!
Nashaka mungire inama kuko ndananiwe pe ku buryo nafashe icyemezo cyo gutandukana n’umugabo.
Ndi umudamu wubatse n’abana 2, nkaba mfite imyaka 42. Nifuza gutanga umutwaro mfite mungire inama kuko birankomereye pe, urugo rurananiye. Ikintu gituma tukiri kumwe n’umugabo nuko ntinya kwisigira abana kandi nashatse mu muryango mwiza cane kandi ukunda pe. Hama, n’ababyeyi banjye bashize hamwe sana kandi hari urukundo rwinshi muri famille. Bigatuma ntinya kuba natandukana n’umugabo kuko imiryango yose uko ali ibiri naba mbabaje sana, nta numwe yabyakira neza.
Lero, tugitangira gukundana yari umusore afite roho nziza kandi yicisha bugufi pe ntibagiyeko ali mwiza cane ku buranga. Ikindi namukundiye n’umuntu utanga amahoro, gusa akunda ambiance bigakabya.
Mfite ibikomere bitatu bindemereye ku mutima :
- N’umuntu utajya umpa umwanya wo kuganira, tugire projets, umwaka urashira uwundi ukaza nta kintu tugezeho kigaragara. Niyo aramutse ali muhira, aba ali kuri WhatsApp yandikirana n’abagenzi canke arebe umupira kuri TV. Nta communication ihari hagati yacu, mbayeho muri confusion. Niyo ntangiye kumuha conseils, ahite avuga nabi cyane akandusha amahane.
- Amafaranga, twembi turakora kandi income irahagije. Lero, iyo yahembwe ntataha mu rugo mpaka amahera ashize byaba ngombwa agasaba ideni mu kabare. Buri munsi ataha minuit irenga, muri weekend naho akaboneka hari imanza tugomba kugendamo. Mbese no kumfasha kwishura loyer ndamwinginga kuko niyo itwara amahera menshi , ibisigaye byose ndimenya. Ubundi, des fois akibuka afite abana, akaba yagura imyenda yabo. Nta faranga menya aho aritwara, ntana compte bancaire yiwe mfite.
- Infidelite, n’ingeso itangiye vuba cyane. Ngasanga yandikirana n’abandi bakobwa ku buryo nafashe za conversations zimwe muri whatsApp. Muri make, izo ngeso afite z’ubusinzi n’ubusambanyi zirandemereye kandi natinye kuzibwira umuryango wiwe.
Muri make, ni ibintu mazemo igihe aliko ndarushe nk’umwana w’umuntu, kuko nasanze nta nshingano y’urugo nimwe navuga ashoboye. Nafashe decision yo kubishira ku rubuga kugirango mungire inama, menye icyo gukora umwaka utangiye wa 2017.
Murakoze cyane
agasaro.com
Ushaka kugisha inama watwandikira kuri agasaromagazine@gmail.com
Forum posts
-
Umva Nshuti, abagabo benshi banyura muri iyo period. Icyo usabwa cyane gikomeye ni ugusenga rwose ukumva ko umutwaro wawe uwikoreje Imana. Ikindi kandi ujye ubimubwira amenye ko uzi ibyo byose agukorera.Niba hari umuntu uzi wo mu muryango yubaha kandi atinywa wamwegera ukabimugishamo inama ariko utabisakuje ahantu hose ku buryo yabibwira abantu bose.
Ugomba kwihangana ugakora inshingano ushoboye kuko unapfakaya wabaho kandi ukarera abana bawe. Kubata ukajyenda uzaba unaniwe icyo wiyemeje. Abana baragukeneye kuruta uko bakeneye se. kandi kubajyana ukabatesha se nabwo waba ubakomerekeje.Ba intwari wihangane, usenge kandi ikibazo cyawe umenye umuntu w’umwizerwa wajya ugishamo inama.( ariko kubwira Imana nicyo cya mbere kandi ukizera ko ikumva).
-
Intwaro ya mbere ni ukwiha gahunda yo gusenga wowe ubwawe, ukamusengera kuko uryama ataraza ufate igihe cyo gusenga, mu gitondo ufate akanya ubyuke usenge nawe yumva uitaye ko umukangura kandi umwubahe unamukunde nk’uko ubisabwa wirengagije ibyo byose byakubabaje.
Azakorwa ku mutima ubundi agusabe imbabazi mu gihe gikwiriye.
-
-
-
-
Yoooo. bagabo bateye gutyo ni benshi nshuti. ariko dore icyo ugomba gukora. icyambere Senga Imana uyegere cyane uyisabe kurengera urugo rwaer. Ca bugufi birenze uko wabikoraga, mwiteho kurushaho kandi ugerageze kumuganiriza utuje kandi utamubwira nabi. Mwereka ingaruka zimyitwarire ye ku rugo, ku buzima bwe ndetse no kuri famille muri rusange. ikindi, reba umuntu wo muri famille ubimuganirizeho umusabe kwegera umugabo wawe amuganirize anamugire inama!! Hoohhh, urababaye ndakumva. nange namaze igihe kinini ntaganira numugabo, mbona nta communication hagati yacu, arara mu tubari muri weeknd agataha bukeye birancanga!! gusa jye nabibwiye abavandimwe be baramuhana ubu nta kibazo dufite
ikindi, uzajye ufata akanya umusabe ko wajya kumugurira kamwe hanyuma musohokane, ube ari wowe wishyura rwose, ariko uprofiter ako kanya muganire, bizaza nshuti, humura. guta urugo siwo muti wikibazo. Imana Iguhire disi.
-
Yoooo. bagabo bateye gutyo ni benshi nshuti. ariko dore icyo ugomba gukora. icyambere Senga Imana uyegere cyane uyisabe kurengera urugo rwaer. Ca bugufi birenze uko wabikoraga, mwiteho kurushaho kandi ugerageze kumuganiriza utuje kandi utamubwira nabi. Mwereka ingaruka zimyitwarire ye ku rugo, ku buzima bwe ndetse no kuri famille muri rusange. ikindi, reba umuntu wo muri famille ubimuganirizeho umusabe kwegera umugabo wawe amuganirize anamugire inama!! Hoohhh, urababaye ndakumva. nange namaze igihe kinini ntaganira numugabo, mbona nta communication hagati yacu, arara mu tubari muri weeknd agataha bukeye birancanga!! gusa jye nabibwiye abavandimwe be baramuhana ubu nta kibazo dufite
ikindi, uzajye ufata akanya umusabe ko wajya kumugurira kamwe hanyuma musohokane, ube ari wowe wishyura rwose, ariko uprofiter ako kanya muganire, bizaza nshuti, humura. guta urugo siwo muti wikibazo. Imana Iguhire disi.
-
senga Imana nshuti,izakwereka neza ko ari inyembaraga,ishobora byose kd muribyo ishoboye nibyawe birimo.niyo mwubatsi wurugo,icyo ni ikigeragezo ,kitwaremo neza uhagarare kigabo,kuko hari igihe umugabo nawe abikora kubushake agirango akurebe,arebeko washobora kwihangana,arebe mu mutwe wawe,akitwara nabi rwose kuburyo nabantu babibona kugirango arebeko nibakugira inama zo guta urugo uzabikora.niyo mpamvu nakubwirango hagarara kigabo ukomere ushikame,ukomeze usenge Imana izagusubiza umunezero w’urushako rwawe.
-
si urwawe we gusa ni urwa benshi, nugushaka umuntu w’inshuti ye cg wa famille ye uziko yubaha ukamumuregera, gusa nubwira utagukunda azabateranya bibe bibi cyane kurushaho. Ubundi indi nama shaka umwanya wandike byose biri ku mutima umuhe urwandiko kandi umubwireko impamvu umwandikiye ari uko yakuburiye umwanya wo kukumva ukaba warabuze uko mwagirana communication, ubundi igihe cyose ukiyegereza Bikiramariya n’umuhungu we buriya bazamucishaho akanyafu yikosore. Gusa guma mu rugo si wowe wenyine ubayeho nabi, abandi babandagaza mu bayaya n’ababoyi n’abana babatuka ibitutsi by’abashumba Imana ikabashoboza kwihangana, gusa abagabo bakoze gutyo Imana ibahaniramo bakazashiduka ubuzima bubabihiye. kuba mwembi mukora ni umugisha jya uzirikana ko hari n’abadakora bakubitira abana kuryama ushimire Imana iba yaguhaye icyo kurya n’icyo kwishyura inzu.
-
-
-
-
Yoooo ,
Abandi bagabo bagira abagore bifuza ko baganira kandi babubaha .
uwanjye ninjye umwinginga ngo wenda yaca bugufi tukaganira .Imana igufashe mushiki wanjye birababaza kubona uwo mwashakanye atifuza ko mushyira hamwe.
Yeww ruri hose ntimugire ngo ni abagabo gusa hari n’abagore bateye batyo .
gusa Uwiteka atugenderere.
-
-
-
-


text:
Abaturage babona imihigo ibitura hejuru – Ubushakashatsi
Ubushakashatsi bwakozwe ku bufatanye n’Umuryango Never Again Rwanda na Interpeace, bwagaragaje ko abaturage batagira uruhare rufatika mu mihigo kandi ko abashingamategeko n’abajyanama mu nzego z’ibanze bashyira mu bikorwa ibitekerezo batahawe n’abaturage.
Abaturage bashinja abajyanama b’inzego z’ibanze z’utugari, imirenge n’uturere kutabegera ngo babahe ibitekerezo bifuza ko byigwa mu nama za buri kwezi bagira, ahubwo bakitangira ibitekerezo byabo bwite.
Mu baturage 616 babajijwe muri ubu bushakashatsi, bagaragaje ko imihigo igenwa n’ubuyobozi bw’inzego z’ibanze, abaturage bagasabwa kuyesa batigeze bagira uruhare mu kuyishyiraho.
Bati “ Ni gute twafatanya n’ubuyobozi kwesa imihigo tutigeze tugira uruhare rwo kuyigena? Ubuyobozi bukwiye kujya butwegera tugafatanyiriza hamwe kugena iyo mihigo bityo tukazanafatanya mu isuzumwa ryayo no mu gihe cyo kuyesa, aho kuyiduturaho gusa tutazi aho yakorewe.”
Abaturage bemeza ko gahunda za Leta ari nziza kandi abazitekereza baba babifuriza iterambere, gusa bakanenga uburyo zishyirwa mu bikorwa.
Bahamya ko gahunda nyinshi zibituraho batari bazizi, abayobozi ntibanabegere ngo babasobanurire uko bimeze, ahubwo bakaza bababwira ziturutse hejuru zigomba gushyirwa mu bikorwa mu buryo bwihuse.
Abajyanama mu nzego z’ibanze nabo bavuga ko batajya bagira uruhare mu mihigo, ko ahubwo abitwa abatekinisiye nka ba Gitifu, ba Meya na ba Visi Meya aribo bagira uruhare mu igenwa ryayo, bakayibazanira ngo bayisinye, babwirwa ko byihutirwa, nabo ngo bagasinya.
Abajyanama basobanura ko bategera abaturage nk’uko kuko badahabwa uburyo bwo kumanuka ngo basange abaturage babasabe ibitekerezo bazajyana mu nama njyanama.
Bavuga kandi ko batabona umwanya uhagije wo kwegera abaturage kubera imirimo ya buri munsi ibatunga baba bahugiyemo, dore ko uyu mwanya w’ubujyanama batawuhemberwa.
Inteko ikora amategeko idashingiye ku byifuzo by’abaturage
Muri ubu bushakashatsi abaturage kandi bashinja abagize Inteko ishingamategeko imitwe yombi gukora amategeko badashingiye ku bitekerezo by’abaturage.
Bongeraho ko izi ntumwa za rubanda usanga baziheruka zije kubasaba amajwi, zamara kuyabona ntibongere kuzica iryera.
Itangazamakuru riha abaturage urubuga rwo kugaragaza ibyifuzo byabo
Muri ubu bushakashatsi, itangazamakuru ryashimiwe kuba urutindo ruhuza abayoborwa n’abayobora, rigaha abaturage urubuga bakagaragaza ibyo bishimira byaba ngombwa bakananenga ibikorwa nabi.
Bamwe mu banyamakuru babajijwe bagaragaje ko hari ibyemezo biturwa ku baturage batabigizemo uruhare ndetse batanabisobanuriwe, hakaba bimwe mu bikorwa bigenwa mu by’ukuri atari byo abaturage bakeneye.
Ange Subirous Tambineza, avuga ko ibikorwa bimwe na bimwe biturwa ku baturage batabizi, bigaragara ko batagira uruhare mu bibakorerwa, ahubwo hari abashinzwe kubatekerereza.
Aha uyu munyamakuru kimwe n’abaturage, asanga mbere y’uko ubuyobozi bugira icyo bukora bwari bukwiye kubanza kwicarana n’abaturage bakabubwira uko babyumva, ibyihutirwa hakurikije ibyifuzo by’abaturage.
Ntibibuza imiyoborere myiza gutera imbere
Umunyamabanga uhoraho muri Minisiteri y’ubutegetsi bw’igihugu, Munyeshyaka Vincent avuga ko imiyoborere myiza mu gihugu igenda itera intambwe, amakosa akorwa akaba agenda akosorwa uko iminsi igenda ihita.
Yashimye ubu bushakashatsi bwakozwe, yibutsa ko imiyoborere myiza igendana n’ibyifuzo by’abaturage kandi ko Leta y’u Rwanda yishimira ko abaturage bagira ijambo mu bibakorerwa.
Ati “ Abaturage nibo musingi w’iterambere n’imiyoborere myiza, Guverinoma yacu yashyizeho inzego zituma abaturage bagira uruhare mu miyoborere yabo, bagomba kugira uruhare mu bibakorerwa byose, imihigo n’ingengo y’imari.”
Munyeshyaka akomeza asaba imiryango ya sosiyete sivili n’itangazamakuru gufatanya mu gufasha abaturage kugaragariza ubuyobozi ibyifuzo byabo, ibyo bishimiye n’ibyo banenga.
Ubushakashatsi bwakorewe ku bantu 616 barimo abagize inteko ishingamategeko, abayobozi b’uturere, abagize Inama Njyanama, abanyamakuru n’abaturage bo mu turere twa Nyabihu, Gasabo, Bugesera, Musanze, Nyarugenge, Rwamagana na Gicumbi.
SRC:IMVAHO NSHYA


text:
Nyamasheke: Umunsi w’umurimo wabaye uwo gutanga ibitekerezo ku bakozi b’akarere
Ku munsi w’umurimo wabaye tariki ya 01/05/2012, abakozi b’akarere ka Nyamasheke batanze ibitekerezo ku mikorere yatuma akarere karushaho gutera imbere ndetse no gutanga serivisi nziza, ibi bitekerezo More...
Nyamagabe: akarere kagiye gushyiraho umukozi ushinzwe ibibazo by’ Ababana n’ubumuga.
Bamwe mu bahagarariye abamugaye bari kumwe n’umuyobozi wungirije ushinzwe imibereho myiza mu karere. Abahagarariye ababana n’ubumuga baratangaza ko bishimiye icyemezo cy’akarere ka Nyamagabe More...


text:
Kwizihiza Umuganura bishushanya ibikubiye mu nkingi enye za Guverinoma
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe (...)
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe by’Abanyarwanda, hagati y’Umwami, abatware, abiru ndetse n’abaturage, ariko muri iki gihe ubusabane burangwa n’umuhango w’ubumwe n’ubusabane hagati y’abayobozi n’abaturage, abana n’ababyeyi, inshuti n’umuryango.”
Dr. Habumuremyi yakomeje avuga ko indangagaciro zarangaga uyu munsi zari nyinshi, zikaba zaragiye zitakara kubera ubuyobozi bubi, ati “ariko muri iki gihe Abanyarwanda bagomba kuzigarura.”
Mu rwego rwo gusubiza agaciro u Rwanda n’Abanyarwanda, byaba mu gihugu imbere cyangwa ku rwego mpuzamahanga, Minisitiri w’Intebe yasabye Abanyarwanda gukomera ku muco wabo kuko ari abavandimwe, ibyo kandi bikaba byaragarariye mu ngero nyinshi nk’Inkiko Gacaca, Ubudehe, gahunda ya Girinka, umuganda rusange n’izindi gahunda zijyanye no gushyira mu bikorwa intego z’ikinyagihumbi n’iz’icyerekezo 2020.
Ku ruhande rwe, Minisitiri w’Umuco na Siporo, Protais Mitali avuga ko umuganura w’iki gihe ugomba guhuzwa n’umusaruro uriho, ndetse ujyanye n’iterambere, ntibushingire ku myaka gusa n’ubwo ahanini Abanyarwanda batunzwe n’ubuhinzi-bworozi. Ati “Utagize icyo ukora ngo usarure, ntiwagira icyo uganura.”
Ni muri urwo rero, Mitali asanga kwizihiza umuganura ari inzira yo kwishimira no kwizihiza uburumbuke bw’umusaruro, bityo hakaba ubusabane hagati y’imbaga y’Abanyarwanda.
Mu kiganiro ikinyamakuru Izuba Rirashe cyagiranye n’Umuyobozi w’Ishami ry’Indimi n’Ubuvanganzo (Faculty of Arts and Languages) mu Ishuri Nderabarezi rya Kigali (KIE), akaba na Perezida w’Intebe y’Inteko ya RALC (Rwanda Academy of Languages and Culture), Dr Cyprien Niyomugabo yasobanuye ko Umuganura ugomba kujyana n’umusaruro uboneka muri iki gihe mu rwego rw’iterambere.
Ku bavuga ko umuco wacitse muri iki gihe, Dr Niyomugabo yibukije ko umuco ushingira ku bintu 3, ari byo indangagaciro dukomora ku bakurambere bacu, ibyo abantu bahanga n’ibyo batira mu yindi mico.
Kubera izo mpamvu, Dr Niyomugabo asanga hari abazajya baganura imyaka, abandi baganure ubumenyi bagezeho, n’ibindi byose bizaba bishingiye ku musaruro bahuriyeho.
Uyu munsi w’umuganura waranzwe n’umwiyereko w’Inyambo, kumasha, inanga n’imbyino bijyanye n’umuco mu mateka y’umuganura, imurika ry’umusaruro w’imyaka inyuranye, kimwe n’amagambo y’abayobozi banyuranye.
Inararibonye zivuga ko uyu munsi watangiye kwizihizwa kuva u Rwanda rwabaho, ariko ko ubwo uheruka kwizihizwa ku mugaragaro byari mu mwaka wa 1925, kuko nyuma y’aho ingoma y’abakoloni yawuciye, ndetse na nyuma y’ubwigenge ntiwahabwa agaciro na za Repubulika zasimburanye.
Abafashe ijambo bose basabye ko uyu munsi wakwandikwa mu minsi mikuru Guverinoma yemera, bityo ugasubizwa agaciro ukajya unizihizwa buri mwaka.
Izuba Rirashe
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ngoma: Abaturage barenga ibihumbi 17 bamaze kuva mu bukene kubera kwizigamira binyuze mu bimina
Abaturage bakorera mu bimina bivuguruye SILC (Saving and internal lending communities), bakorana n’umuryango CRS (catholic relief serves) mu kubaha amahugurwa bavuga ko bamaze kwikura mu bukene bitewe no kujya mu bimina.
Ubuhamya bwatanzwe na bamwe mu bamaze kwiteza imbere bagaragaje ko ibimina byabafashije kwizigamira no kubona igishoro maze bikabateza imbere.
Munyangiriki Albert umusore utarubaka, yatangaje ko yabaye impfubyi akiri muto bityo ahura n’ibibazo byinshi byo kubura amikoro, ariko nyuma yo kujya mu kimina byamufashije kugera ku bukanishi no kugira igaraje rye bwite.
Yagize ati” Ikimina cyamfashije kugira I Garaje ryanjye bwite rimfasha mu buzima bwa buri munsi, nabashije kwigurira isambu ndetse n’amatungo atandukanye.”
Mukandori Tereziya,ni umupfakazi avuga ko umugabo we yafpuye amusize munzu y’ubukode none ubu ngo yabashije kubaka Inzu ye bwite, kandi afite n’ibindi bikorwa bitandukanye.
Ubwo yatangaga ubuhamya kuri uyu wa 25/10/2013 ubwo hizihizwaga umunsi mpuzamahanga wo kwizigamira yagize ati ”ubu mfite inzu yanjye bwite, naguze inka y’Inzungu, nfite tereviziyo munzu iwanjye ndetse inzu yanjye ifite amazi n’umuriro w’amashyanyarazi byose ntahandi nabikuye atari mubibina”.
Byukusenge Muriyeri, akorera umuryango CRS kurwego rw’igihugu atangaza ko hari icyizere ko bamwe mu baturage bahagarariye abandi bahuguwe bazakomeza kugenda bahugura abaturage ba bagenzi babo uburyo bwo kwizigama , kugirango abanyarwanda bose barusheho kwiteza imbere biteganyiriza ejo heza habo hazaza.
Umunyamabanganshingwabikorwa w’Umurenge wa Zaza, Kibinda Seminega Aimable ,yatangaje ko nyuma yo kubona umusaruro uva mubibina bivuguruye ,bagiye kurushaho kubikangurira abaturage ndetse banabashishikariza kugana Umurenge Sacco, kugirango bazagere no ku rwego rwo kwaka inguzanyo babe bakora imishinga itandukanye igamije iterambere.
Uretse kuba ibimina bifasha abaturage kwiteza imbere babasha kwizigamira, ibimina bifasha cyane mu gutuma abaturage babona umusanzu w’ubwisungane mu kwivuza nkuko byagiye bigaragra henshi muri aka karere.


text:
Witinya kuko ugoswe n’ingabo zibarusha ubwinshi n’ imbaraga
Maze umugaragu w’uwo muntu w’Imana azindutse kare mu gitondo, arasohoka abona ingabo n’amafarashi n’amagare bigose uwo mudugudu. Umugaragu abwira shebuja ati “Biracitse databuja, turagira gute? Aramusubiza ati “Witinya, kuko abo turi kumwe ari benshi kuruta abari kumwe nabo. Nuko Elisa arasenga ati “Uwiteka ndakwinginze, muhumure amaso arebe, nuko uwiteka ahumura amaso y’uwo musore arareba, abona umusozi wuzuye amafarashi n’amagare by’umuriro bigose Elisa (2 Abami 6: 15-17).
Nyuma y’aho Elisa atandukaniye na Eliya, akamusigira umwitero we bibiliya yerekana ko Imana yagiye Imukoresha Imirimo ikomeye ndetse n’ibitangaza byinshi cyane, muri byo harimo guhumanura amazi yari ahumanye, gukiza imboga ziroze, gukiza umwenda umugore w’umupfakazi yari arimo, gukiza Naamani umugaba w’I Siriya Ibibembe, ibi rero bikaba byerekana neza ko bitabashaga kwizana gusa ahubwo Imana yabimukoreshaga kuko yari afitanye umubano mwiza nayo, ndetse yarayiyegerezaga cyane kugeza aho anayigiriraho umugisha ikajya inamuhishurira amabanga menshi y’ubwami bw’I Siriya bwarwanaga n’Abisirayeli, ibi bikaba ari nabyo byatumye umwami w’I Siriya arangira kumuhiga (2 Abami 6:13).
Nyamara nk’uko bibiliya ibivuga koko, abiringiye Uwiteka bameze nk’umusozi wa Siyoni utabasha kunyeganyezwa, ahubwo uhora uhamye iteka, ndetse ngo nk’uko imisozi igose I Yerusaremu niko Uwiteka agose abantu be, uhereye none ukageza iteka ryose “zaburi 125:2”, byari byoroheye Umwami w’ Isiriya gufata Elisa ndetse akamukoresha ibyo ashatse kuko yari akomeye, afite ingabo zizi kurwana, nyamara Elisa we nta n’umuryango Bibiliya yerekana ko wari umuri hafi, yewe nta n’intwaro zisanzwe yagiraga, ariko ntawarwanya uwo Imana yarwaniriye, n’ubwo izo ngabo zari myinshi zifite intwaro zikomeye, zabashije gukanga Gehazi kuko yazirebeshaga amaso y’umubiri, ariko Elisa kuko yari mu mbaraga z’Imana yazifashe mpiri zose atazirwanije, maze guhera ubwo ntizongera gutera abisirayeli ukundi (2 Abami 6:22-23).
Iminsi dusohoyemo ibihiga abantu b’Imana ni byinshi, hari ibihiga ubugingo biyobowe imbere n’icyaha, hari ibihiga imibiri birimo ubukene, ubushomeri, imiryango, imitungo n’ibindi byinshi, ubona ko ucunze nabi byakumira bunguri, ariko mwene data ndakwinginga ngo uhindukirire Imana yo mu ijuru iguhumure, Iyarize Elisa ikamugotesha ingabo nyinshi niyo mana yawe, ibuka Sadulaka, Meshake na Abedenego banga kuramya igishushanyo bakabata mu itanura ryaka umuriro ( Daniyeli 3:19), Ese ugirango iyabarinze hari aho yagiye ? iyo niyo yabumbye amenyo y’intare ubo zararanaga na Daniyeli mu rwobo kandi zishinje (Daniyeli 6:1-). Humura yiteguye kukurwanirira, n’ubwo satani ahagurukije ingabo nyinshi zo kukurwanya aguhora ko wabaye inshuti n’Imana, ashaka ko ukora icyaha ngo nibwo uri butabarwe aragushuka,
Wimutinya kuko ingabo afite n’iterabwoba azanye, bigiye guhongera imbere yawe kuko Imana yohereje ingabo zo kugutabara kandi zirarusha iza satani ubwinshi n’imbaraga.


text:
Kwibuka kugira itungo rikuru ritanga n’umusaruro mwinshi w’amata biterwa no kuzitaho neza no kuzibangurira neza. Ubwoko buturuka ahandi bwateye imbere mugutanga amata mu miterere yíkirere itandukanye niyaho ziba. Zumva cyane imihindagurikire y’ikirere yahoo ziturutse, indwara n’ibiryo bihari. Igenamigambi ryiza nuguhuza( ubangurira) ubwoko bwaho utuye bwongera kwihanganira ikirere cyaho n’ubwoko buturutse ahandi butanga amata menshi. Hano hari amakuru ajyanye n’ubworozi:
- Ihene y’ingore ibangurirwa igejeje hagati y’amezi atandatu na cumi nabiri, biterwa n’ubwoko n’ibiryo igaburirwa.
- Ihene y’ingore itarabangurirwa irinda buri gihe ku m[puzandengo yíminsi 21.
- Irinda nibura mu m’amasaha 24.
- Imfizi imwe igenerwa ignore 30. Kororera imfizi mu bushyo buto nyabwo byungura ahubwo umworozi agomba gusohora imfizi. Mu bujyo bumwe, ubworozi bugerwaho bitewe nuko wazitayeho ureba ingore wandika nibijyanye núbworozi, umenya igihe zizarindira, igihe zarinze n’igihe cyo kubangurirwa.
- Ingore ifite inengo zitandukanye ntigomba kororwa iyo ifite:
- Amacebe afite inenge.
- Itabyara mu bihe 2 cyangwa birenze.
- Amateka yo kuramburura.
- Ishaje
- Itameze neza; itanga amata make cyangwa itabasha kwita kutwana twayo.
- Imfizi ifite inenge nayo ntigomba kororwa, cyangwa ntibangurire andi mahene ‘ingore.
- Inyuma iteye nabi
- Indwara yakanduza izindi
- Urubyaro rwayikomotseho rutameze neza.
- Amashyirahamwe y’ihene z’amata muri Kenya ni isoko nziza y’amakuru twareberaho ku ihene zitanga amata n’isoko y’ubwoko bwo korora. Aho wabariza ni kukigo cy’amahugurwa y’aborozi ba wambugu I Nyeri. Telefone 061-2031019. Baza no kubiryo by’ubworozi baguhe amakuru ahagije.
- Kwandika ibyerekeranye na buri hene ikamwa bizagufasha kumenya igihe uzayicira.
- Ntugakoreshe ikimasa kimwe mugihe kirenze imyaka 2 mu bushyo birwanya korora.


text:
Imyuga n’ubumenyingiro byitezweho kuzamura “Made in Rwanda”
Minisiteri y’Uburezi ivuga ko amashuri yigisha imyuga n’ubumenyingiro ari kimwe mu bizafasha mu gushimangira umuco wo gukoresha ibikorerwa mu Rwanda.
Ni mu gihe Leta y’u Rwanda ikomeje gushishikariza abanyagihugu gukunda ibikorerwa mu gihugu no kugira ubushake bwo kubyongera aho kwibanda mu gukoresha ibitumizwa mu mahanga kugira ngo ubukungu bw’igihugu bubungabungwe.
Minisitiri w’Uburezi, Dr Musafiri Papias, ubwo yafunguraga ibigo 5 by’imyuga n’ubumenyingiro mu Ntara y’Iburengerazuba, kuri uyu wa 15 Kamena 2016, yagize ati “ Amashuri nk’aya y’imyuga azadufasha mu gushyira mu bikorwa gahunda ya ‘Made in Rwanda’ kuko usanga ibiyakorerwamo byasimbura bya bindi twagatumije hanze.”
Abiga imyuga n’ubumenyingiro, na bo bemeza ko uko porogaramu bigiraho zizagenda zinozwa, Abanyarwanda bazisanga nta bindi bagikenera hanze.
Uwamaliya Alphonsine, wiga muri IPRC WEST, ati ”Nk’ubu naje nzi guteka ibiryo bisanzwe, ariko maze kumenya guteka bimwe tuzi ko ari ibya kizungu, nko gukora Pizza, Boulette n’ibindi byinshi nta kigoye ahubwo muri gahunda y’ibyigwa bashyiremo byinshi.”
Karangwa Egide, na we wiga ubukanishi muri IPRC WEST, ati “Ibitumizwa hanze mfite icyizere ko bizagabanuka byagera aho tukanabireka, urebye imashini hano tumaze gukora nta cyo umuzungu aturusha!
Twakoze izisya, izitanga umuriro, ibyuma bikontorora umutekano wo mu rugo cyangwa uw’imodoka kandi hano hari n’uwagerageje gukora indege irahaguruka.”
Matabaro Francois, umuturage mu Murenge wa Rubengera, we avuga ko nta n’akarusho azi ku bikomoka hanze, agasaba Abanyarwanda gutsimbarara ku bikorerwa iwabo.
Ati “Iby’abazungu ni iby’abazungu, ubundi se birusha iki ibyo mu Rwanda! Buriya ikintu cyose bise ikinyarwanda kiba ari kizima, uzarebe ugiye kugura igi abaza irinyarwanda, ushaka ubuki akabaza ubunyarwanda,…dutsindagire uwo muco.”
Nubwo iyi gahunda ya ‘Made in Rwanda’ ikomeje gushyirwamo ingufu, imyumvire, ni kimwe mu bikomeje kuyibera imbogamizi, kandi akenshi bikagaragara ku bazwi nk’abifite.


text:
Umuco wo kwita izina umwana (Igice cya I)
I.1. Izina na nyiraryo
Kuki umwana avuka bakamwita izina? Izina rihuriyehe na nyiraryo?Izina ry’umuntu niryo rimutandukanya n’abandi,niryo rimuha umwanya mu muryango,bakamuhamagara bakamuvuga.Niryo rigira umuntu uwo ariwe.
Izina ni icyubahiro cy’umuntu.Uwubashye izina ryawe ni wowe aba yubashye.Umuntu mukuru ntawe umuvuga mwizina.Ni sogokuru cyangwa nyogokuru, muzehe cyangwa bibi mu mvugo y’abubu.
Umugore iyo ashatse umugabo atsinda ababyeyi be n’abavandimwe babo kubera icyubahiro (...)
I.1. Izina na nyiraryo
Kuki umwana avuka bakamwita izina? Izina rihuriyehe na nyiraryo?Izina ry’umuntu niryo rimutandukanya n’abandi,niryo rimuha umwanya mu muryango,bakamuhamagara bakamuvuga.Niryo rigira umuntu uwo ariwe.
Izina ni icyubahiro cy’umuntu.Uwubashye izina ryawe ni wowe aba yubashye.Umuntu mukuru ntawe umuvuga mwizina.Ni sogokuru cyangwa nyogokuru, muzehe cyangwa bibi mu mvugo y’abubu.
Umugore iyo ashatse umugabo atsinda ababyeyi be n’abavandimwe babo kubera icyubahiro abafitiye.Abashizi bisoni iyo batinyutse kubavuga mu izina;no kubatuka ntibabikangwa. Abagore bamwe ntibavuga abagabo babo mu izina,cyangwa ngo babahamagare nk’abana, keretse bamubwira undi muntu batari kumwe.
I.2. Iyo bita izina bakurikiza iki?
Hari abita amazina bafite icyo bitiriye,niyo mazina y’amagenurano.Ari mu Rwanda cyangwa mu bindi bihugu ayo mazina abaho.Hari abita bisunga Imana ,barapfushije cyane kuko ariyo igena, bakita “uwintije,Niyitegeka…”Abita bashimira Imana berekana ukwizera bayifitiye bakita “Mungwarakarama,Bayizere,tuyishime,…”Hari abita bakurikije uko bameranye n’abandi,aho ibihe bigeze,ikintu cyadutse cyangwa se ubutegetsi buriho.Umwana yavukira ku nzira akitwa”Kanya-nzira,Nyarugendo”n’izindi ngero nyinshi.
Amazina rero ari kwinshi mu Kinyarwanda hari:
1. Aranga ubutwari ku rugamba nka:
Rwagitinywa
Ruvuzacyuma
Rukaburandekwe
2.Aranga intambara:bavutse mu gihe cy’itabaro nka:
Matabaro
Tabaro
Nyiratabaro
3. Aranga inshuti n’ubucuti nka:
Mbonyincuti,
Mukarugomwa(yitiriwe Rugomwa),…
4.Aranga imico myiza nka:
Mugwaneza
Mugiraneza
5.Abyinirira nka
Kayitesi
Candari
6.Aranga imbyaro nka:
Nyandwi
Nyiraminani
Nyabyenda
Nyiramisago,….
7. Ay’impfusha n’ahungisha urupfu akerekeza ku tunyamaswa nka:
Icyimpaye
Ahorushakiye
Nyakabwa,
Sebyatsi
Kanyamanza
Nyiragakwavu
8.Aranga imibanire mibi mu bantu nka:
Banyangiriki
Barajiginywa
Bariyanga
Sibomana
Bihoyiki...
9. Ayerekana Imana n’ibiyerekeye nka:
Niyitegeka
Maniraguha
Niyigena
Uwimana
Tuyishime…
10.Ayerekeye imandwa nka:
Semandwa
Kamandwa
Busizori
Binego
Mugasa,
Kagoro….
11.Ayo abanyarwanda bakunze kwita kuko avugitse neza kandi batazi icyo avuga, ngo ashobora kuba ari amahima nka:
Rutayisire
Karisa
Umurisa….
Icyo twavuga rero kuri aya mazina ni uko muri iki gihe tugezemo,Abanyarwanda badakwiye gukomeza kwita abana babo amazina aranga inzangano ziri mu bantu,inzigo n’ibindi.Impamvu nuko ubundi ikibi cyagombye gushakirwa umuti,kikarandurwa,aho kugikwirakwiza bakiraga abana batakigizemo uruhare.Ubutaha tukazaganira ku buryo umuhango wo kwita izina uzwi ku izina ryo “kurya ubunnyano”wagendaga.
Dukomeze gufatanya gusigasira umuco wacu wa Kinyarwanda,Imana ibahundagazeho umugisha.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Mu butumwa bwiza uko bwanditswe na Matayo hagira hati "Ni cyo gituma ubwami bwo mu ijuru bwagereranywa n’umwami washatse ‘kubarana’ n’abagaragu be umubare w’ibyo yababikije (Matayo 18:23). "Maze iminsi myinshi ishize, shebuja w’abo bagaragu araza, abarana na bo umubare w’ibyo yabasigiye( Matayo 25:19)
Iri jambo ryerekana neza ko Imana izakora igenzura kubyo yasigiye abantu bayo cyangwa inshingano yabahaye, uhereye ku bakuru b’amatorero kugeza ku bakristo.
‘Kubarana’ bivuze gufata akanya ukicarana n’umuntu mukajya mu mibare kugira ngo murebe niba ibyo umwe agomba undi byarujujwe neza.
‘Ubwami bwo mu ijuru bugereranywa n’umutware washatse kubarana n’abagaragu be umubare w’ibyo yabasigiye’ rigaragaza inkuru ivuga ko uwo mutware yari afite urugendo azatindamo bigatuma ibyo atunze abigabanya abagaragu be, umwe akamuha italanto eshanu, undi ebyiri na ho uwa gatatu akamuha italanto imwe.
Abagaragu basabwe kuzikoresha no kuzibyaza umusaruro, kugira ngo shebuja nagaruka azasange barazibyaje umusaruro.
Ikibazo gikunze kugaragara mu buzima bw’abantu si ubwinshi bw’ibyo batunze cyangwa ugukomera kw’impano zabo, ahubwo uburyo bazikoresha ndetse n’uburyo bakiranuka, kuko gukiranuka muri bike bituma wongererwa byinshi.
Uyu mutware agarutse yabaranye n’abagaragu be asanga babiri muri bo barabyaje umusaruro ibyo yabasigiye arabashimira. Asanga uwa gatatu yatabye italanto ye kubera umwaga yavugaga ko sheubja afite. Iyi myitwarire yatumye agawa ndetse anyagwa itaranto yari yahawe.
Bibiliya kandi igaragaza inkuru y’umugaragu wishyuzwaga ideni rinini cyane, abuze ubwishyu aratakamba shebuja aramubabarira, ariko asohotse afata mu ijosi undi mugaragu mugenzi we wari umurimo ideni rito ariko rimugoye kwishyura.
Shebuja aho abimenyeye yicujije icyatumye amubabarira bityo amwohereza mu nzu y’imbohe.
Igihe kigiye kugera ubwo Imana izabaza umuntu wese ibyo yamuhaye. Iri jambo rirandeba na we rirakureba, kuko hari ibyo twahawe n’Imana tuzabazwa uko twabikoresheje cyangwa uko twitwaye mu mwanya runaka yadushyizemo.
Yaguhaye ubwenge, yaguhaye ubutunzi, akazi keza, ndetse n’ibindi byinshi, bityo abantu tugomba kuba maso kuko Imana ‘izabarana’ natwe.
Nkuko tubisoma mu gitabo cy’Ibyahishuwe 22:12 havuga ngo “Dore ndaza vuba nzanye ingororano, kugira ngo ngororere umuntu wese ibikwiriye ibyo yakoze."
Imana ibahe umugisha yari Pasiteri Aimable Nkuranga, wo mu Itorero rya ADEPR.


text:
KICUKIRO SHELL: HABATIJWE ABAGERA KU 112
Kuri uyu wa Gatandatu taliki 19 Mata, kuri ADEPR Kicukiro-Shell habereye umubatizo wahuje Abakristo baturutse mu maparuwasi 2, Nyarugunga na k-Shell babarurirwa mu midugudu 8 igize ayo maparuwasi ndetse na CEP INILAK, bose hamwe bagera ku 112.
Abantu benshi bitabiriye uyu mubatizo, n’amakorali yitabira mu rwego rwo guhimbaza Imana bishimira umusaruro w’ubutumwa bwiza. Mu makorali yahimbaje Imana harimo SHEKINAH (ADEPR Rwimbogo) na BETESIDA (ADEPR Nyarugunga).
Mu ijambo ry’Imana ryavugiwe ahongaho, Umushumba wa ADEPR Nyarugunga Rev. Pastor REBERO Antoine yahaye impanuro ababatijwe kuri uyu munsi, yunganirwa n’umushumba wa ADEPR Kicukiro-Shell wakiriye abari basanzwe babatijwe mu mazi menshi basengeraga mu yandi matorero ariko bifuje kuba ingingo z’itorero rya ADEPR. Yaboneyeho no kubamenyesha ko bagiye kuba imbaraga nyinshi z’itorero.
Na we yongeyeho ake, abaha impanuro ababwira ko bagomba kubatizwa no mu mwuka wera, ni bwo bazaba bashyitse kandi gukorera Imana biborohere. Yababwiye kandi ko bagomba kwirinda kubabaza Imana basubira mu mirimo mibi, ko bagomba gupfa ku byaha kandi bakera imbuto zikwiriye abihannye.
Benshi muri aba babatijwe babarizwa muri paruwasi ya Kicukiro-Shell, kuko bose hamwe n’abakiriwe bagera kuri 89. Aba kandi nyuma yo kubatizwa bahise batangira kuba ingingo z’itorero no kugira uruhare mu mirimo nko kwegera ameza y’Umwami.
Daniel TUYIZERE


text:
“Erega burya abari mu butware bwa kamere ntibashobora kunezeza Imana! Ariko mwebwe ntimuri aba kamere, ahubwo muri ab’Umwuka niba Umwuka w’Imana aba muri mwe. Ariko umuntu wese utagira Umwuka wa Kristo ntaba ari uwe.” Abaroma 8:8-9
Iyo umuntu ari muri Yesu Kristo aba ari icyaremwe gishya kuko Umwuka w’Uwiteka Imana atangira gukorana no gukorera muri we. Aba Yesu Kristo ntabwo babaho bayobowe n’akamere ahubwo babaho bayobowe n’Umwuka kuko baba barapfuye kuri kamere bakazukana na Yesu bambaye kwera kubonekera mu maraso ya Yesu Kristo.
Ababa mu mubiri ntibashobora kunezeza Imana cyangwa ngo bemerwe nayo. Imana yifuza ko twanezererwa ubuzima iduha, niyo mpamvu ivuga ngo,”nuramuka ujyendeye mu mwuka, uzasarura kubona umugisha mu buzima buyobowe n’Umwuka, ukiri muri ubu buzima ndetse na nyuma yabwo.”
Ese uzi inshingano yawe?, nta yindi ni uguhitamo ubuzima ukwiriye kubamo, niba ari ubwa kamere cyangwa ubw’Umwuka, nuhitamo ubw’umwuka imigisha izakomaho ibihe byose. Niba kandi uhisemo kumva wakwibera mu buzima bwa kamere, ntiwigore utegereza ku byiza Imana ijyenera abayubaha. Kuva uyu munsi ushobora guhitamo kubaha no kumvira Umwuka Wera agatangira kukuyobora muri byose, nibwo uzaba amahoro ukanabona umugisha.


text:
Ayinkamiye na Nzamurambaho bari bamaranye imyaka 20 babana, bafitanye abana batandatu, ariko amakimbirane yatumye umugabo ava mu rugo kubera ihohoterwa yakorerwaga n’umugore bashakanye.
Ni ikibazo cyageze mu buyobozi bw’Umudugudu wa Kabumba no mu bw’Akagari ka Kabumba batuyemo, ariko nticyabonerwa igisubizo kubera ko abayobozi n’imiryango bagerageje kubunga umugore yabatukaga hakabura umwanzuro watuma basubirana.
Mu mugoroba w’ababyeyi wabaye tariki 29 Kamena, Nzamurambaho yagaragaje akarengane akorerwa n’umugore ufatanya n’abana bakamukubita, bigatuma ava mu rugo.
Hakoreshejwe ibitekerezo by’abaturage, bagaragaje imibanire y’uwo muryango, umugore wahohoteye umugabo bamusaba kubabwira icyo apfa n’umugabo, bakabunga bakabana neza.
Ayinkamiye avuga ko yatangiye ibikorwa bihohotera umugabo we bitewe n’amagambo yumvanye nyirabukwe.
Yagize ati “Mabukwe yabwiye umugabo wanjye ko abana batandatu yabarera ariko akanyirukana nkagenda, bituma ngira roho mbi ntangira kumufata nabi, ariko ubusanzwe twabanaga neza, ntiyigeze amparika cyangwa ngo dupfe ikindi kuko ni umugabo uzi gukorera urugo.”
Nzamurambaho avuga ko nta kindi yifuza uretse umutekano mu rugo, akabana n’umuryango we neza.
Inama zibigisha koroherana no kubahiriza inshingano, buri wese yita ku wo bashakanye, zatanzwe n’Umunyamabanga Nshingwabikorwa w’Umurenge wa Bugeshi, Mvano Etienne, zatumye umugore asaba imbabazi umugabo, umuryango w’umugabo n’abaturage.
Agira ati “Ntacyo nigeze mfa n’umutware wanjye uretse shitani yanteye. Bangiriye inama kandi ndizera ko tugiye kubana neza. Mbasabye imbabazi mwese. Nagira inama n’abandi bagore kubaha abagabo babo no gusenga birinda ibibatanya.”
Nzamurambaho avuga ko yishimiye gusubirana n’umugore. Ati “Ndishimye kuba ngiye gusubira mu rugo. Ubu ndataha iwanjye sinsubira kwa mama. Ndizeza umugore ko nzamubanira neza. Nabwira n’abandi bafitanye ibibazo kwegera imiryango n’umugoroba w’ababyeyi ukabafasha nk’uko umfashije.”
Mu Karere ka Rubavu, ku munsi wa Gatatu (w’icyumweru) bawugize umunsi ukemurirwaho ibibazo mu tugari, abayobozi b’akarere n’umurenge bakamanuka bagasanga abaturage aho batuye.
Ibitekerezo ( 1 )
Banyamakuru bavugizi bacu muraho
nagiragango muzatubarize ubuyobozi bwakarere karubavu bwatubwiye ngo dutange amafaranga ibihumbi ijana icyogihe hari muri 2013 maze bazaduhe ibibanza mubyahi ho mukarere karubavu none murebe imyaka ibaye imyaka muzatubarize mwokagira abana mwe kandi dufite nagitansi twishuriyeho
murakoze .


text:
Rhapidophyllum hystrix
Rhapidophyllum hystrix ni kimwe mu bwoko bw’amamesa bwihanganira cyane ubukonje. Hari ubwoko bumwe gusa mu bwoko bwa Rhapidophyllum. Ahantu aya mamesa akunda kwibera ni ahantu hatoshye mu gace k’amajyepfo y’iburasirazuba bwa Leta Zunze Ubumwe za Amerika. Ikindi kandi yishimira ubukonje bwo hasi bwa dogere 20 munsi ya zero, ni igihingwa cyaba ahantu hose ku isi cyanecyane i Burayi.
Ni ubwoko kukomeye bw’amamesa, bugira uburebure hagati ya metero 1 kugera kuri 3 kikagira amahwa menshi akurura ku ruti. Rapidofilumu Hisitirikisi ni amamesa agira uduti turandaranda tukagira utubumbe ku ruhu, utu duti twinshi tugenda twihuza tugafatana tugakora uruti rw’umubyimba ugenda uhindagurika. Nyuma y’igihe, uru ruti rufatanye cyane ruvamo igihimba kidashobora kwinjirwa mo amazi. [1]


text:
UBUHANUZI BWA MAGAYANE KUBIZABA MU RWANDA.
Ntawe uyobewe ko amaraso yamenetse i Rwanda kandi mu mpande zose, kuburyo
ntawagombye kulilimba itsinzi iri hejuru y,amaraso y,abana b,Urwanda.
Biteye isoni iyo nsomye amagambo nkayo ya bamwe yogeza intsinzi, agaheza
bamwe mu Rwababyaye,kandi nta munyarwanda usumba undi.
Ese muribuka ko nta numwe wunguka mu ntambara, uretse kuyogoza igihugu no
kuvutsa abenshi ubuzima bwabo biherewe n’Imana.
Nkimara gusoma iyi nyandiko nahise ntekereza ibyerekeranye n’Ihanura
rya Bwana Magayane, nubwo rikubiyemo icyo nakwita Mystere kuko rikubiyemo
byinshyi , kandi akaba bimwe bimaze kujya ahagaragara, bituma ngaya nivuye
inyuma abalilimba itsinzi,kuko batareba kure.
Kuva muri 1987 , niho naganiriye n’umusore nakoreshaga wari uvuye muri
Gereza ya Ruhengeri, antekerereza inkuru za Magayane, mwita umusazi, kandi
yarambwiraga ko yafunganwe nawe ko ibyo ambwira ya byiyumviye n’amatwi ye.
Nyuma yaho gato niho nabonye ko ibyo yambwiye byatangiye kuboneka, bintera
kwibaza byinshyi cyane.
Nyuma yaho gato niho uwari uyoboye ikigo kikomeye cya Gisilikari i Kanombe
yivuganwe n’umwangavu wari umaze iminsi itatu kwa Hitler, aha yashakaga
kuvuga ko yakoze stage mu Budage, niko byagenze koko.
Arongera ambwira ko yari yaraburiye Lizinde ko bazafunganwa hamwe, akaza
gufungurwa aba impunzi imyero itatu gusa, akaza gutaha agambanye, amennye
ibanga, kandi agasanga umugore we wisezerano baramwivuganye.
Ko abo yisunze bazamuvutsa ubuzima, kandi akongera akaba impunzi igihe gito,
mbere y’uko asezera kuri iyi si kandi yishwe nk’imbwa.
Ntibyatinze, mwabonye uko byagenze.
Yansobanuriye ko mu Rwanda hazava amaraso menshi, Kigali igaturwa
n’ibihunyira nyuma y’urubura rwa mezi atatu gusa, abazibeshya bagahungira
amajyaruguru bazagusha ishyano,kuko bazagenda batambuka imirambo.
ABAZAHUNGIRA AMAJYEPFO BAZAGENDA MU MAHORO, ARIKO BAZARIRA ayo kwalika
batahutse, abandi bakazagwa ishyanga inyuma y’ishyamba [ ariyo Tingi-Tingi
ahali], NGAKOMEZA KU MWITA UMUSAZI.
Yakomeje ansobanurira ko ababajwe n’abana bakomoka mu murera kuko aribo
bazariha ibintu byose bibi ingoma zose zakoze, kandi bo ari abere.
Ntibyatinze mwiboneye ibyabereye mu Ruhengelri rw,Imurera, aho commune
Nyakinama, Nyamutera , Mukingo,Nkumba,Nyakinama Nkuli zisa naho zahanuguwe
kw’ ikarita y’u Rwanda.
Ntiyahagarariye aho, yarakomeje ati u Rwanda ruzategekwa n’Umugambanyi uva
inda imwe na Nyiri ubukombe bw’ i Kanombe [Aha yavugaga Pasteur Bizimungu
warezwe na Mayuya}, ko kandi amaherezo ye ari ingororano azahabwa y’inzu
itavamo izuba, kandi ko azatakamba, akabura abamwumva kubera ukugambana kwe
izuba riva, yewe ko azasaba nuwo yimye ariko ntiyumvwe, ariko nyuma
azarokorwa n’uwo yagiriye nabi, kandi atakekaga, kuko yicishije ababyeyi be
bose.
Uyu Mutegetsi uzategeka igihugu avuye hanze, ntazatinda kuri ubwo butegetsi,
ahubwo azabusubiza abo azaba yarisunze atabizi , kandi ahembwe guhekenya
amabuye, ari mw’ icura-burindi.
Uzamusimbura nawe, ariwe uzaba warohereje abana benshi gutambuka igiti
kinini kiri imbere ya Gereza Lizinde na Magayane bazaba bafungiwemo,
ko
azategeka gusa imyero ibili, ariko ko atazarenza umwero wa kabiri.
Ahangaha ndakeka ashaka kuvuga ko Kagame wohereje inkotanyi mu gitero cyo mu Ruhengeri Aho
zabohoje abanyururu barimo na Lizinde(ariwe uzaba warohereje abana benshi gutambuka igiti kinini
kiri imbere ya Gereza) Naho imwero ibiri ndakeka ari mandat ebyeri Kagame azategeka ariko
ntarenze iya Kabiri
"Ko nibabona ihene itambutse igiti kiri imbere ya Gereza y’i murera, n’igiti kaminuza kiri imbere yayo
kikuma, bazamenye ko Urwanda rugiye kubona umutegarugori mu busholisholi".
Aha ndakeka yarashakaga kuvuga ko nyuma y’igitero cyo mu Ruhengeri cyabohoje gereza Hazaba
Premier Ministre w’umugore ariwe Agatha Uwilingiyimana
"Icyo gihe, uzaba ayoboye igihugu kandi ukunda amahoro, ibye bizaba birangiye. Inyamaswa
y’ihembe rimwe izamushwanyaguza,agende atanasezeye ku muryango we, ariko ntazigera agwa mu maboko y’umwanzi."
Icyo gihe ndacyeka yarashakaga kuvuga Habyarimana Wapfuye asize umuryango aho yagiye mu
mahanga atazi ko azongera kubonana n’umuryango we agahanurwa na missile sam 16 (inyamaswa
y’ihembe) akaba yaraguye muri jardin y’ iwe.
"Ntazigera ahambwa nyuma y’ imisaruro itandatu, kandi ingombyi ye izarenga imisozi n’amashyamba,
nyuma yuka agaruka mu Rwamubyaye gushingurwa mu cyubahiro."
Ndakeka yarashakaga kuvuga ko Habyarimana azahambwa mu bya nyabyo nyuma y’imyaka
itandatu Yarapfuye kandi ko ashobora kuzahambwa burundu mu Rwanda
"Ibi bizaba harangiye inzara imeze nka Ruzagayura i Rwanda, abanyarwanda bifuze gusuhuka
babibure, kuko amahanga yose azaba atakibifuza kubera ko ikinyoma kizaba cyatahuwe."
Aha ndumva ari iriya nzara imaze igihe mu Rwanda kandi ko n’abanyarwanda Bahunga ubungubu
bagarurwa mu gihugu cyabo haba mu Burundi, tanzaniya cyangwa congo.
"Azashyingurirwa rimwe n’umutegetsi ukomye uzaba yasezeye kuri iyi si azize
abagizi ba nabi, kandi ari nawe wakoze ibishoboka byose ngo inyamaswa izaba
yarahitanye Habyarimana igere i Rwanda."
Ashobora kuba yarashakaga kuvuga Seth Sendashonga, Kanyarengwe cyangwa Bizimungu Pasteur
"Nyuma hazaba urwikekwe mu butegetsi bwose, umwana ntiyizere nyina wa mubyaye,
n’ababyeyi bikange abana babo.Hazaba imyivumbagatanyo hirya no hino i Rwanda,icyizere kibe gike
kuri buri wese, kandi ko n,abatuye i Rwanda bazifuza kuruvamo bakabibura."
Wenda yashakaga kuvuga ibiri kuba ubungubu aho mu kazu ka FPR hari urwikwekwe hakaba hari
n’abategetsi benshi i Kigali basigaye bafungwa abandi bagahunga kubera urwrcyekwe rwo kutamenya
Utahiwe nkaba Karegesa, Habamenshi na ba ministre na député bashaka guhunga abandi bagafatwa
Kandi ko hashobora kuzaba Désobéissance civile kubera amshyaka ari kuvuka asobora kuzatsinda FPR ?
"Nyuma yiyo myivumbagatanyo, Urwanda ruzagendwa, kandi abaruhunze bose barutahukemo
nta nkomyi, rutegekwe n’umwana ushyira mu gaciro kandi utarigeze akaraba amaraso bibaho,
yunge abanyarwanda bose, ubwoko buveho, uturere tuveho, amahanga abumve bose kandi abayoboke,
hatangire imanza nyakuri zizira amacenga n,amacakubiri."
Ese ahangaha yaba yarashakaga kuvuga Paul Rusesabagina ushobora kuzategeka u Rwanda kuko
amahanga yose amuziho guhuza abanyarwanda ? kndi bavuga ko yakijije abantu
"Infungwa zose zizafungurwa,kandi muri zo hazavamo abacamanza nyakuri,bazi akarengane, kandi
bashyire mu gaciro.
Urwanda ruzagendwa n’amahanga kandi rutembe amata n,ubuki"
Aha wenda ashaka kuvuga impfungwa nyinshi ubu ziri muri za Prison zimaze mo imyaka 12 nta
madosiye ?
Nb :
Muri icyo kiganiro nagiranye n’umwe mubabanye na Magayane, hakubiyemo
byinshi, uwabyandika ntiyabirangiza.
Ariyo mpamvu nasaba abanshishoza bose kwicisha bugufi, ntibihutire
kuririmba intsinzi, kuko indagu za Magayane ntaho ziragera.


text:
Rwanda : Nyankenke – Itorero ryo ku rwego rw’umudugudu ryagize uruhare mu iterambere ry’urugo
Mu karere ka Gicumbi hagiye hatangizwa amatorero yo ku rwego rw’umudugu izo ntore zatojwe zikaba zimaze kuba indashyikirwa mu iterambere ry’urugo. Bamwe mu bitabiriye itorero Nk’uko bitangazwa More...
Gicumbi: Mugikorwa cy’umuganda Minisitiri Binagwaho yasabye kutagurisha amata yose ngo bibagirwe abo babyaye
Minisitiri Binagwaho Agnes aganiriza abaturage Mugikorwa cy’umuganda cyabaye ku itariki 28 Mutarama 2012 mu murenge wa Nyankenke mu kagari ka kigogo mu Karere ka Gicumbi aho Minisitiri w’ubuzima More...


text:
Abantu bose abakijijwe n’abadakijijwe Imana ivugana nabo mu nzozi, ariko Imana ikunda gukoresha amarenga n’ibimenyetso bitandukanye, kuburyo hari benshi badasobanukirwa inzozi barota, bityo kubimenya bigasaba kwifashisha abantu bafite ubunararibonye mu gakiza bazi imvugo y’Imana; hari n’inzozi ziba zijimije cyane kuburyo bisaba abantu bafite impano yo gusobanura inzozi. Inzozi rero zirimo amoko 3:
1. inzozi nk’ubutumwa bw’imana
kimenyetso cya 1 kigaragaza ko inzozi zaturutse ku Mana, nuko zisohora. Icya 2 ntizinyuranya n’ibyanditswe byera bya Bibiliya. Icya 3 akenshi iyo ari iby’Imana ubirota inshuro zirenze imwe, cyangwa ukarota ibindi bifitanye isano (bifite ubusobanuro bumwe), cyangwa Imana ikabikubwira no mu bundi buryo: mu buhanuzi, mu ijambo ry’Imana, n’ahandi, kuko akenshi Imana ivuga inshuro zirenze imwe: ariko si ihame ry’igihe cyose. Gusa aha ni ukwitonda ndetse ugasenga Imana ikaguha ibindi bimenyetso kuko na satani ashobora kuvuga inshuro zirenze imwe, ndetse agatanga n’ibimenyetso bisa n’ibifatika.
2. Inzozi z’abadayimoni
Nkuko Imana isura abantu basinziriye bakarota, niko na satani nawe abasura bakarota inzozi zipfuye. Inzozi z’abadayimoni abantu benshi bakunda guhuriraho: ni ukurota abantu bapfuye, akenshi aba ari abo mu miryango. Birashoboka rwose ko mu nzozi z’ukuri habonekamo ishusho y’umuntu kandi yarapfuye, ariko akenshi kurota abantu bapfuye cyane cyane abo mu miryango aba ari abadayimoni. Hariho n’abarota basambana n’abantu bapfuye, cyangwa bakarota babaniga, n’ibindi byinshi; niyo mpamvu hari abantu baryama ari bazima bugacya barwaye barembye, abandi bagapfa burundu kubera abadayimoni. Ibyo rero bikurwaho no gusenga, gukiranuka no kwegera Imana cyane.
3. inzozi z’imiruho / imikorere y’umubiri
Hariho inzozi zitari iz’Imana zitari n’iz’abadayimoni, ziza gusa kubera imikorere y’umubiri: Urugero nko kubantu b’igitsina gabo: mu gihe cyo kwiroteraho, akenshi umuntu arota arimo gukora imibonano mpuzabitsina cyangwa ibindi bifitanye isano ya hafi nabyo, ninayo mpamvu babyita kwiroteraho: kuko ari igikorwa kigendana no kurota. Ni ukuvuga ngo mu gihe cyo kurota izo nzozi: umubiri wifata nkuri mu gikorwa cy’imibonano mpuzabitsina kugirango ushobore gukora akazi kawo. Impamvu ibitera: umubiri uba witeguye igikorwa cy’imibonano mpuzabitsina, maze ugategereza icyo gikorwa ugaheba, maze ugahitamo gukora muri ubwo buryo bwo kurota. Ikimenyetso kerekana ko izo nzozi ari iz’imiruho, nuko wicura ugasanga wirangirijeho kumubiri ndetse n’aho uryamye, gusa ibyo si ihame ry’igihe cyose. Iyo rero ni imiruho yo kutagira umugore cyangwa kumara igihe mutari kumwe.
Mbifurije kujya murota ibyiza gusa kdi bisohore vuba!
Evangelist Munyeshyaka Jean Paul


text:
Abanyepolitiki batandukanye barimo abaturuka mu ishyaka ribungabunga ibidukikije bemeje ko amatara amwe n’amwe agomba kushyirwamo amashusho y’abagore mu rwego rwo kwerekana ko bafite uburenganzira bungana n’ubw’abagabo.
Mu rwego rwo kurushaho kwerekano ko iyi foto ari uy’umugore agomba kuzaba yambaye ijipo kandi bagashyiramo urumuri ruhagije kugirango agaragare neza.
Hashize imyaka myinshi abayobozi bo mu Budage batera impaka ku buringanire ariko abagore baracyafite umubare muke w’ababahagarariye mu nzego zitandukanye kandi bakaba bagifite ikibazo cyo kubona umushahara muke ugereranije n’abagabo.
Mu minsi yashize leta yashyizeho itegeko risaba ibigo bimwe gushyira abagore mu nzego zibigize kugeza ku buyobozi bukuru.
Mu rwego rwo gurushaho kumvikanisha ko bagiye gushyira mu bikorwa ibyo leta y’abasabye, abayobozi bo muri Dortmund bo bari kwifuza guhera ku matara ayobora imodoka n’abagenzi ku mihanda bashyiramo amashusho y’abagore agera kuri 50% by’ayo matara.
Byanditswe hifashishijwe ; the guardian.com na washingtonpost


text:
Twirinde mu byo tuvuga! Marcelle Kpan
“Ufashe ururimi rwe aba arinze ubugingo bwe” (Imigani 13:3).
Imana yifuza ko mu kanwa kacu havamo amagambo meza, y’ubwenge, akomeza abandi, y’amahoro, ahumuriza, yubaka abandi, ahesha abandi umugisha, yuje ibyishimo ndetse agusha neza.
“Ururimi nirwo rwica kandi nirwo rukiza, abarukunda bazatungwa n’icyo ruzana” (Imigani 18:21).
Amagambo yacu ashobora kubaka, kuzura, gukiza cyangwa kwica, guhagarika cyangwa kuzimya. Tugomba rero kuba maso mu magambo tuvuga, tugatekereza mbere yo kuvuga. Tugomba kubumbura akanwa kacu mu bwenge…“Abumbuza akanwa ke ubwenge, kandi itegeko ry’ururimi rwe riva mu rukundo” (Imigani 31:26).
Ntitukavugane uburakari, ishyari, ubugome cyangwa ubwoba… Ibyo bibi byose tubyime intebe mu mitima yacu… Ibiri mu mutima w’umuntu ni byo avuga. Amagambo y’umuntu agaragaza ibyo atekereza. Imana yifuza ko “ Iby’ukuri byose, ibyo kubahwa byose, ibyo gukiranuka byose, ibiboneye byose, iby’igikundiro byose n’ibishimwa byose, niba hariho ingeso nziza kandi hakabaho ishimwe, aba ari byo twibwira » (Abafilipi 4:8). Ibitekerezo byacu bigomba gutungana.
Niba tujya tuvuga nabi, ntidutekereze mbere yo kuvuga, tugakomeretsa abandi mu byo tuvuga, tukabavuma, tukabaciraho iteka, nimureke dusenge dutya tuti:
Data uhoraho,mbabarira amagambo mabi yose natuye ku buzima bw’abandi no ku bwanjye bwite. Mbabarira aho naba narakomerekeje abandi, nkabatuka, nkabarakaza, nkabavuma. Mbabarira kuba narashenye ibyo wubatse! Nje imbere yawe kuko nifuza kurinda ururimi rwanjye ikibi, n’iminwa yanjye ibinyoma (Zaburi 34:14).
Eza ururimi rwanjye n’iminwa yanye:
• Kugira ngo amagambo yanjye yuzure ubuntu bwawe (Umubwiriza 10:12)
• Kugira ngo amagambo yanjye amere nk’ubuki, yorohere umutima, akize umubiri (Imigani 16:24).
• Kugira ngo amagambo yanjye amere nk’amazi menshi (Imigani 18:4).
• Kugira ngo ururimi rwanjye rube nk’igiti cy’ubugingo (Imigani 15:4).
• Kugira ngo akanwa kanjye gasesekare ubwenge (Imigani 10:31).
Kuva uyu munsi, nshyize uburinzi ku munwa wanjye (Zaburi 141:3). Ijambo ryose riteye isoni ntirigaturuke mu kanwa kanyu, ahubwo uko mubonye uburyo mujye muvuga iryiza ryose ryo gukomeza abandi, kugira ngo riheshe abaryumvise umugisha (Abefeso 4:29).


text:
Igihe cyawe kirageze ngo Imana ikubonemo umumaro mu nzu yayo
Mperako ndababwira ngo “ntimureba
ko tumeze nabi ? ko i Yelusalemu habaye amatongo n’amarembo yaho akaba
yarahiye ? Nimuze twubake inkike y’i yelusalemu tutagumya kuba
Igitutsi”. Mbabwira ukuntu ukuboko kw’Imana yanjye uburyo kwangiriye
neza , mbabwira n’amagambo umwami yambwiye,Baravuga bati “Nimuhauruke
twubake ”. biyungamo bagira imbaraga zo gukora uwo murimo mwiza.
Nehemiya 2:17-18.
Aya ni amagambo yavuzwe na Nehemiya wari umuziritsi wa Vino y’umwami
Aritazeruzi , ubwo yakomezaga abantu ngo bubake, nyuma yo kumva inkuru
z’uko bene wabo banyazwe bakajyanwa gukoreshwa uburetwa n’ingabo za
Nebukadinezari umwami w’i Babuloni, abarokotse bagasigara I Buyuda nabo,
bagahura n’ibyago byinshi cyane dore ko batukwaga, ndetse bagasigara mu
matongo nyuma yo gusenyerwaho urusengero n’inkike, ndetse bagatwikirwa
amarembo y’i Yelusalemu, ( 2 Abami 25:1-17), Bityo rero agira agahinda
kenshi ndetse n’ishyaka ryo gusana no gutera ishyaka abandi ngo basane
ibyangijwe byose kugirango igututsi gikurwe ku bwoko bw’Imana.
Bavandimwe ubu buzima bwa ba Nehemiya tujya duhura nabwo, birashoboka
ko Satani yagaba ibitero byinshi mu nzu y’Imana akaba yarabanyaze
abakozi b’Imana mwafatanyaga umurimo, birashoboka ko hari benshi yagize
imbohe bakaba bari mu buretwa bakora ibyaha byinshi cyane, biranashoboka
ko yaba yaranasenye imfatiro zitandukanye z’itorero ryawe, ariko iki
ni igihe cyawe cyo kugira agahinda nk’aka Nehemiya, Birakwiye ko ufata
iya mbere ukiyungamo imbaraga Ugasana umurimo w’Imana.
Biranashoboka ko wowe aho uba nta gikuba cyacitse ariko hari byinshi
mukeneye kugeraho , ese nshuti urabona ntacyo wakora ? Wikwireba ngo
witinye kandi ufite impano zitandukanye, birashoboka ko nta butunzi
bufatika ugira ariko wabasha gusenga, birashoboka ko wabasha guhugura
abandi cyangwa se wize ubumenyi butandukanye kdi hari benshi ubona
wabera umugisha, Muvandimwe haguruka none Imana ikubonemo umumaro mu nzu
yayo.
Ibyo ukwiriye kubanza gusobanukirwa
· Ni ngombwa ko ubanza kumva impamvu ugiye kwitanga ngo ukorere Imana (abaroma 12:1-2).
· Ugomba kwibuka ko uyu murimo wo gukorera Imana,
ari umurimo Satani arwanya cyane ( Nehemiya 6:1-3), ( Yesaya
40:10),(zaburi 28:4).
· Gukorera Imana ni inyungu yawe kurusha uko ari iy’abandi ( ibyahishuwe 22:12).
· Kugira agahinda k’ibyangirika ndetse ukifuza kurusha abandi kubahisha Imana (Nehemiya 2:17-18.)
Ni iki cyagushoboza gukora Uyu murimo utoroshye ?
· Gusengera umurimo w’Imana ( Nehemiya 1:4)
· Gutwara no Gukoresha intwaro zose z’Imana ( efeso 6:10)
· Kwizera ko Imana igushyigikira mu murimo wayo (abafiripi 1:6 )
· Kutagira ubwoba mu murimo w’Imana (Yesaya50:7-9).
· Kudaha umwanya abaguca intege muri uwo murimo (Nehemiya 4:8-12)
· Kubwiza abantu ukuri kw’ijambo ry’Imana (timoteyo 4:1-4).
Ernest Rutagungira


text:
Rubavu: Umugezi wa Sebeya wahitanye abantu
Ubwo hari hamaze iminsi hagwa imvura nyinshi mu Karere Ka Rubavu, umwuzure w’umugezi wa Sebeya wahitanye abantu n’ ibintu bo mu mirenge iwuturiye.
Umugezi wa Sebeya, waruzuye amazi menshi atwara amwe mu mazu, ahitana n’ubuzima bw’abaturage, kandi ubwo byabaga i Rubavu kuri uwo munsi nta mvura yari yaguye, ariko ku wa 01 Mata batangira kubona imirambo y’abatwawe n’uwo mugezi.
Iyo uwo mugezi ngo uri bwuzure, abaturage bavuga ko uzamura umunuko, bakitegura ko ushobora gukora akantu. (...)
Ubwo hari hamaze iminsi hagwa imvura nyinshi mu Karere Ka Rubavu, umwuzure w’umugezi wa Sebeya wahitanye abantu n’ ibintu bo mu mirenge iwuturiye.
Umugezi wa Sebeya, waruzuye amazi menshi atwara amwe mu mazu, ahitana n’ubuzima bw’abaturage, kandi ubwo byabaga i Rubavu kuri uwo munsi nta mvura yari yaguye, ariko ku wa 01 Mata batangira kubona imirambo y’abatwawe n’uwo mugezi.
Iyo uwo mugezi ngo uri bwuzure, abaturage bavuga ko uzamura umunuko, bakitegura ko ushobora gukora akantu.
Umunyamabanga Nshingwabikorwa w’Umurenge wa Kanama, Munyanganizi Sebikari Jean, aganira na IGIHE yagize ati ”Ubwo hari hamaze iminsi hagwa imvura nyinshi ikabije, umugezi wa Sebeya waje kuzura utwara abantu batatu, abana babiri umwe w’imyaka 8 undi 12 bo mu murenge wa Kanama ,umudugudu wa Kibuga , Akagali ka Rusongati “
Munyanganizi avuga ko umwe muri abo bana yabaga mu nkambi y’impunzi z’Abanyekongo ya Nkamira agwa mu mugezi wa Gatare wiroha muri Sebeya; uwa gatatu we wishwe na Sebeya we yaturukaga mu murenge wa Nyabirasa mu Karere ka Rutsiro.
Munyanganizi avuga ko nk’ubuyobozi barikuvuganira abaturage babangamirwa n’ibiza mu nzego zibishinzwe .
Umugezi wa Sebeya ukunze gutwara abantu n’ibintu, Munyanganizi avuga ko hari gahunda yo kwimura abaturage bawuturiye mu rwego rwo gukiza amagara yabo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Justin Bieber, U musore w’imyaka 21 uvuka muri Canada, akaba azwi cyane mu njyana ya Pop, mu ndirimbo z’ isi, nyuma yo kwibuka ko ubuzima bwe abukesha Imana gusa, yishyuye ticket ye ubwe ajya muri Australia mu giterane cy’ iminsi itanu cyateguwe na Hillsong, mu rwego rwo kuvugurura no guhamiriza isi ko yahindutse mushya, Ibi byatangaje abantu benshi bitewe n’ uko ngo ntawakekaga ko Bieber usanzwe uririma indirimbo zisanzwe yakwitabira iki giterane cyo kuramya no guhimbaza Imana.
Ubu ari mu giterane cyitabiriwe n’abantu barenga 20,000 baturutse mu bihugu birenga 60. Iki giterane cyateguwe na Hillsong kikaba kiri kubera ahitwa Sydney, muri Australia. Ikinyamakuru Charisma News kivuga ko Bieber yageze aho iki giterane kiri kubera ku italiki ya 29 Kamena nyuma yo gutumirwa n’umupasitori w’iri torero pastor Joel Houston muri Los Angeles, mu cyumweru gishize.
Aba ni bamwe mu bagize itsinda rya Hillsong, n’ ubusanzwe rikora ibitaramo byo kuramya no guhimbaza Imana bikitabirwa cyane
Mu magambo ye umuyobozi w’ iri torero yagize ati "Justin ari hano nk’ abandi ibihumbi n’ibihumbi bose bitabiriye ikigikorwa, bashaka kubaka urufatiro ruzima mu buzima bwabo kuri Kristo." Uyu muyobozi yongeyeho ati "Intego y’ igiterane ni ukuramya Imana, kandi ibyiringiro byacu ni uko abitabiriye bose bazahakura umugisha."
Uyu muririmbyi w’indirimbo bakunze kwita iz’isi mu njyana ya pop, wari usanzwe azwi cyane ku myitwarire ye mibi cyane y’uburara, yagaragaje ukwizera kwe gushya. Ibintu byatunguye bikanashimisha abantu benshi cyane. Mu minsi ya vuba cyane Bieber yanditse ku rubuga rwe rwa Instagram amagambo agira ati "Si ndi umukristo nyakuri nta nubwo nzi Imana mu buryo buhagije, niyo mpamvu ntabaza Imana ngo imfashe mu byo nkora byose simbikore ku bwanjye. Kongera umubano wanjye n’ Imana kugeza ubu wari ukiri hasi cyane, ndabona ari ikintu gishobora gutuma ubuzima bwanjye buhinduka. Nkamenya ko ntari jyenyine kandi ko ntakwiye kubaho mu bwoba."
Ibi byari biherekejwe n’amagambo yo muri Bibiliya aboneka muri Zaburi 143:9 "Uwiteka, nkiza abanzi banjye, Ni wowe mpungiyeho ngo umpishe."


text:
KUGANIRIZA UMWANA W'UMUSORE/INKUMI IBYEREKERANYE N'IGITSINA I
Igitsina ku matelevision, igitsina mu binyamakuru, igitsina muri za filmes ndetse n'ahandi. Aho urebye hose uhasanga amafoto y'abagore bambaye ubusa cyangwa bambaye impenure. Abana bacu ibyo bintu barabibona, bahura na byo nta buryo wababuzamo kubireba kuko biri hose. Ariko nubwo bimeze gutyo biragoye kubona aho umubyeyi yahera aganiriza umwana ku gitsina cyangwa ibyerekeranye n'imibonano mpuzabitsina muri rusange. Binahumira ku mirari iyo bigeze mu muco wacu aho abantu batinya kuvuga ibice by'imyanya ndangabitsina,ni ubwiru bukomeye.Ubivuze aba ruvumwa aba akoze ishyano, abantu baramureba bagatangara bagatekereza ko yahanzweho n'abazimu, kubona atinyuka kuvuga imboro, nta bwoba afite bwo kuvuga igituba na rugongo, aratukana ni umushumba! Ndabyemeye ndi umushumba!None se wowe utari umushumba, uzahugura ute uwo mukobwa wawe upfunduye amabere n'uwo muhungu utangiye guhindura ijwi akaba atangiye kwitegereza abakobwa nk'aho ari abantu bo mu yindi si? Uzamutungukahe umusobanurira uburyo agomba kwitwara mu rungano no kwitwararika mu byerekeranye n'igihe cy'imihindukire y'ubuzima bw'igitsina agezemo. Akeneye gusobanurirwa ibyerekeranye n'igitsina n'imibonano mpuzabitsina muri kino gihe tugezemo aho indwara zifatira mu myanya ndangabitsina zagwiriye kandi zoreka imbaga nka sida, imitezi, mburugu n'izindi tutibagiwe gutwara cyangwa gutera inda utabiteganije. Uzagira isoni se zikurishe uburozi ureke umwana wawe azivumburire ku giti cye cyangwa uzashira amanga wambuke imanga y'ubwoba n'isoni ufate umwana ukuboko umwambutse umwonga w'ubujiji umusobanurire udatinya, umuhugure umuhumurize?Niba uhisemo inzira maze kuvuga dore uko wabyifatamo.
1.Hera ku mahirwe ubonye yo kubiganiraho.
Niba hari nka programe ihise kuri radio cyangwa television ikomoza ku buryo bwo kwirinda mu mibonano mpuza bitsina,boneraho utangire ikiganiro.URUGERO "MBESE IYO CAPOTE BAVUZE UZI ICYO ARI CYO, Sida se ni iki,umuntu urwaye imitezi agenda ate?"
2.Wibikomeza cyane.
Ni ubwo uzi ko bikomeye si ngombwa kubitindaho cyane, hari ubwo yaba atiteguye kuganira nawe kuri ibyo bintu, wabivugaho gake wigendera, umumenyereza ko kuvuga ku birebana n'igitsina ari ikiganiro gisanzwe n'ibindi umwana n'umubyeyi bashobora kuganira.
3.Vugisha ukuri.
Niba ufite isoni, bimubwire. Mubwire ko ufite isoni zo ku bimuganiriza ariko ko ari ngombwa ko ubivuga, kuko waba umuhemukiye unihemukiye utabimubwiye. Niba hari ibibazo akubajije bikakunanira, mubwire ko utabizi wimubeshya, cyangwa ngo uhimbe, musabe guhakira ibisubizo hamwe, mwabaza muganga , mwarimu, padiri, pastoro cyangwa undi waba ubisobanukiwe kubarusha.
4.Gusha ku ntego.
Wirya iminwa no kuvugira marenga:mubwire ko guswera ari ugushyira imboro mu gituba,ko umwana adaturuka mu mukondo,ahubwo mu gituba,mubwire ko imitezi ituma imboro ibora,mu gituba hakanuka,uburyo mburugu yica nabi ,ko sida yandurira akenshi mu gushyira imboro mu gituba.!Witinya ibyo ni ko biri, indwara ni mikorobi ntaho zihuriye n'ikinyabupfura. Mubwire uburyo butandukanye bwo guhuza ibitsina(mu gituba, mu kibuno, abagabo ku bagabo, abagore ku bagore, mu kanwa, n'ibindi), ubwiza n'ingaruka bya buri kintu. Aha ni ho uzamenya ko kubyara no kurera bitoroshye. Musobanurire uburyo agomba kwirinda gutwara cyangwa gutera inda, niba ari umukobwa, musobanurire igihe agomba kwwitegurira kujya mu kwezi (akenshi ni hagati y'imyaka12-13, imisamire y'umugore uko igenda n'ubury bwo kwirinda gusama. Musobanurire ingorane ashobora guhura nazo mu gukora imibonano mpuzabitsina itarinze
*agahinda ku mutima
*indwara zifatira mu myanya ndangabitsina
* gutwara/gutera ikinyendaro
6.Mbese we abibona ate?
Wisa n'umutsindagiramo ibintu cyangwa umutera ubwoba umubeshya ibitabaho,umukanga kugira ngo yibagirwe ibyo guhuza ibitsina-ashobora kuzabyivumburira ukaba utakimufiteho ijambo kuko wamubeshye.Ahubwo mufashe gutekereza ku giti cye,kugira ngo akubwire uko abib ona n'icyo abitekerezaho,mugire aho muhera mwungurana inama.Mwereke ibyo uvuga ubikuye ku mutima.Mubwire ubimubwiye nk'umubyeyi kandi ko wifuza ko yakubaha nk'uko umuco ,umuryango ubisaba akitwara mu buryo butakoza isoni umuryango
Fungura imiryango-mu bwire ko ari sawa muganira ku gitsina
TAGS:umwana,igitsina,rugongo,imitezi,igituba,umusore,inkumi
Igitsina ku matelevision, igitsina mu binyamakuru, igitsina muri za filmes ndetse n'ahandi. Aho urebye hose uhasanga amafoto y'abagore bambaye ubusa cyangwa bambaye impenure. Abana bacu ibyo bintu barabibona, bahura na byo nta buryo wababuzamo kubireba kuko biri hose. Ariko nubwo bimeze gutyo biragoye kubona aho umubyeyi yahera aganiriza umwana ku gitsina cyangwa ibyerekeranye n'imibonano mpuzabitsina muri rusange. Binahumira ku mirari iyo bigeze mu muco wacu aho abantu batinya kuvuga ibice by'imyanya ndangabitsina,ni ubwiru bukomeye.Ubivuze aba ruvumwa aba akoze ishyano, abantu baramureba bagatangara bagatekereza ko yahanzweho n'abazimu, kubona atinyuka kuvuga imboro, nta bwoba afite bwo kuvuga igituba na rugongo, aratukana ni umushumba! Ndabyemeye ndi umushumba!None se wowe utari umushumba, uzahugura ute uwo mukobwa wawe upfunduye amabere n'uwo muhungu utangiye guhindura ijwi akaba atangiye kwitegereza abakobwa nk'aho ari abantu bo mu yindi si? Uzamutungukahe umusobanurira uburyo agomba kwitwara mu rungano no kwitwararika mu byerekeranye n'igihe cy'imihindukire y'ubuzima bw'igitsina agezemo. Akeneye gusobanurirwa ibyerekeranye n'igitsina n'imibonano mpuzabitsina muri kino gihe tugezemo aho indwara zifatira mu myanya ndangabitsina zagwiriye kandi zoreka imbaga nka sida, imitezi, mburugu n'izindi tutibagiwe gutwara cyangwa gutera inda utabiteganije. Uzagira isoni se zikurishe uburozi ureke umwana wawe azivumburire ku giti cye cyangwa uzashira amanga wambuke imanga y'ubwoba n'isoni ufate umwana ukuboko umwambutse umwonga w'ubujiji umusobanurire udatinya, umuhugure umuhumurize?Niba uhisemo inzira maze kuvuga dore uko wabyifatamo.
1.Hera ku mahirwe ubonye yo kubiganiraho.
Niba hari nka programe ihise kuri radio cyangwa television ikomoza ku buryo bwo kwirinda mu mibonano mpuza bitsina,boneraho utangire ikiganiro.URUGERO "MBESE IYO CAPOTE BAVUZE UZI ICYO ARI CYO, Sida se ni iki,umuntu urwaye imitezi agenda ate?"
2.Wibikomeza cyane.
Ni ubwo uzi ko bikomeye si ngombwa kubitindaho cyane, hari ubwo yaba atiteguye kuganira nawe kuri ibyo bintu, wabivugaho gake wigendera, umumenyereza ko kuvuga ku birebana n'igitsina ari ikiganiro gisanzwe n'ibindi umwana n'umubyeyi bashobora kuganira.
3.Vugisha ukuri.
Niba ufite isoni, bimubwire. Mubwire ko ufite isoni zo ku bimuganiriza ariko ko ari ngombwa ko ubivuga, kuko waba umuhemukiye unihemukiye utabimubwiye. Niba hari ibibazo akubajije bikakunanira, mubwire ko utabizi wimubeshya, cyangwa ngo uhimbe, musabe guhakira ibisubizo hamwe, mwabaza muganga , mwarimu, padiri, pastoro cyangwa undi waba ubisobanukiwe kubarusha.
4.Gusha ku ntego.
Wirya iminwa no kuvugira marenga:mubwire ko guswera ari ugushyira imboro mu gituba,ko umwana adaturuka mu mukondo,ahubwo mu gituba,mubwire ko imitezi ituma imboro ibora,mu gituba hakanuka,uburyo mburugu yica nabi ,ko sida yandurira akenshi mu gushyira imboro mu gituba.!Witinya ibyo ni ko biri, indwara ni mikorobi ntaho zihuriye n'ikinyabupfura. Mubwire uburyo butandukanye bwo guhuza ibitsina(mu gituba, mu kibuno, abagabo ku bagabo, abagore ku bagore, mu kanwa, n'ibindi), ubwiza n'ingaruka bya buri kintu. Aha ni ho uzamenya ko kubyara no kurera bitoroshye. Musobanurire uburyo agomba kwirinda gutwara cyangwa gutera inda, niba ari umukobwa, musobanurire igihe agomba kwwitegurira kujya mu kwezi (akenshi ni hagati y'imyaka12-13, imisamire y'umugore uko igenda n'ubury bwo kwirinda gusama. Musobanurire ingorane ashobora guhura nazo mu gukora imibonano mpuzabitsina itarinze
*agahinda ku mutima
*indwara zifatira mu myanya ndangabitsina
* gutwara/gutera ikinyendaro
6.Mbese we abibona ate?
Wisa n'umutsindagiramo ibintu cyangwa umutera ubwoba umubeshya ibitabaho,umukanga kugira ngo yibagirwe ibyo guhuza ibitsina-ashobora kuzabyivumburira ukaba utakimufiteho ijambo kuko wamubeshye.Ahubwo mufashe gutekereza ku giti cye,kugira ngo akubwire uko abib ona n'icyo abitekerezaho,mugire aho muhera mwungurana inama.Mwereke ibyo uvuga ubikuye ku mutima.Mubwire ubimubwiye nk'umubyeyi kandi ko wifuza ko yakubaha nk'uko umuco ,umuryango ubisaba akitwara mu buryo butakoza isoni umuryango
Fungura imiryango-mu bwire ko ari sawa muganira ku gitsina
TAGS:umwana,igitsina,rugongo,imitezi,igituba,umusore,inkumi
No comments:
Subscribe to: Post Comments (Atom)


text:
lun.
28
févr.
2011
ISOMO RYA MBERE
Mwene Siraki (Sir 36, 1.4-5a.10-17)
1Tubabarire witegereze, Mutegetsi, Mana ya byose, maze amahanga yose uyasakazemo igitinyiro cyawe, 4kugira ngo bamenye nk’uko natwe twamenye, ko nta Mana yindi ibaho itari wowe, Uhoraho. 5aErekana ibimenyetso bishya, ukore ibindi bitangaza. 10Korakoranya imiryango yose ya Yakobo, uyisubize umurage wabo nk’uko byari bimeze mbere. 11Uhoraho, babarira umuryango witiriwe izina ryawe, ari wo lsraheli wigiriye nk’uburiza bwawe. 12Girira impuhwe Yeruzalemu, umurwa wawe mutagatifu, yo wahisemo ngo uyigire uburuhukiro bwawe. 13Kwiza muri Siyoni ibigwi by’ibikorwa byawe byahebuje umuryango wawe uwusesekazeho ikuzo ryawe. 14Rwanirira abo wagize aba mbere mu biremwa byawe, wuzuze ibyahanuwe mu izina ryawe. 15Uzahembe abakwizeye, n’abahanuzi bawe babe abanyakuri. 16Uhoraho, umva isengesho ry’abagutakambira, ukurikije umugisha Aroni yahaye umuryango wawe, 17bityo abatuye isi bose bamenye ko uri Uhoraho, ukaba n’lmana.
ZABURI (Zab 79 (78), 8,9,11,13)
Inyik/Nyagasani, utugaragarize urumuri dukesha imbabazi zawe.
Ntuduhore ibicurnuro by’abasekuruza bacu,
udusanganize bwangu impuhwe zawe,
Kuko tugeze ahaga!
Dutabare Mana y’agakiza kacu,
Ugiriye ikuzo ry’izina ryawe;
Turokore maze utubabarire ibyaha byacu,
Ugiriye izina ryawe.
Wumvane impuhwe amaganya y’ababoshye;
wowe ufite ubushobozi,
umenye ubuzima bw’abaciriwe urwo gupfa.
Naho twebwe, umuryango wawe, ubushyo wiragiriye,
Tuzakuririmbire ibisingizo iteka,
mu mbyaro zose twamamaze ikuzo ryawe.
IBANGONDIRIMBO RIBANZIRIZA IVANJILI (Mk 10,45)
Alleluya Alleluya.
Umwana w’umuntu yazanywe no gukorera abandi,
no gutanga ubugingo bwe ngo bube incungu ya benshi.,.
Alleluya.
IVANJILI
Mariko (Mk 10,32-45)
Muri icyo gihe, abigishwa 32bari mu nzira bazamuka bajya i Yeruzalemu, Yezu abarangaje imbere. Bari bahagaritse umutima, n’abari babakurikiye bari bafite ubwoba. Yongera kwihererana ba Cumi na babiri iruhande rwe, ababwira ibigiye kumubaho ati 33 «Dore tuzamutse tujya i Yeruzalemu, kandi Umwana w’umuntu agiye kugabizwa abatware b’abaherezabitambo n’abigishamategeko; bazamucira urubanza rwo gupfa, maze bamugabize abanyamahanga. 34Bazamushinyagurira, bamuvunderezeho amacandwe, bamukubite, bamwice, ariko nyuma y’iminsi itatu azuke.»
35Nuko Yakobo na Yohani, bene Zebedeyi, begera Yezu baramubwira bati «Mwigisha, turashaka ko udukorera icyo tugiye kugusaba.» 36Arababaza ati « Murashaka ko mbakorera iki?» 37Baramusubiza bati «Uraduhe kuzicarana nawe, umwe iburyo, undi ibumoso mu ikuzo ryawe.» 38Yezu arababwira ati «Ntimuzi icyo musaba. Mushobora se kunywera ku nkongoro nzanyweraho, cyangwa se guhabwa batisimu nzahabwa?» 39Baramusubiza bati «Turabishobora!»Yezu arababwira ati«Koko inkongoro nzanyweraho muzayinywesha, na batisimu nzahabwa muzayihabwa; 40naho ibyo kwicara iburyo bwanjye cyangwa ibumoso bwanjye si jye ubitanga bizahabwa ababigenewe.»
41Abandi uko ari icumi babyumvise, batangira kurakarira Yakobo na Yohani. 42Yezu arabahamagara, arababwira ati «Muzi ko abahawe kugenga amahanga bayagenga uko bashatse, kandi ko abatware bayo bayategekesha agahato. 43Kuri mwebwe rero si ko bimeze. Ahubwo ushaka kuba mukuru muri mwe, ajye yigira umugaragu wanyu, 44maze ushaka kuba uwa mbere yihindure umucakara wa bose. 45Dore n’Umwana w’umuntu ntiyazanywe no gukorerwa, ahubwo yazanywe no gukorera abandi, no gutanga ubugingo bwe ngo bube incungu ya benshi.»


text:
Huye: Ntituzaba abantu b’Imana tudacukumbuye ibyabaye
Aya magambo yavuzwe n’uwitwa Nyiramuhire Vénatie ubwo yatangaga ubuhamya bw’uko jenoside yagenze mu mujyi wa Butare. Hari mu gikorwa cyo gutangiza ku mugaragaro icyunamo cyo kwibuka ku nshuro ya More...
Nyagatare: Kagitumba hasobanuye byinshi ku butwari –Sofiya
Amagambo y’ibirori byo kwizihiza umunsi w’intwari mu mujyi wa Nyagatare wabereye kubitaro bya Nyagatare aho bakunze kwita mu biti yibanze cyane ku ntambara yo kubohoza igihugu ifatwa nk’aho More...